Ein arzat ist min mvnt
Ein arzat ist min mvnt·
vnd ein wort dc ich kan·
spreche si dc ich wer gesvnt·
vnd stolzer danne ie man·
ach leider dc vil svͤzez wort·
ist zesere an mir geborgen·
des lebe ich menigen tag mit sorgen·
wenne kvmt her vúr der hort·
der mich so riche moͤhte machen·
ich trure nv danne wolde ich lachen·

Es ist ein wunder an mir·
dc ich ellú wib dur si mide·
vnd doch getroͤstet bin von ir·
solhen kvmber vnd ich lide·
sit ich sin erst genaden bat·
den wendet si mir niht·
noh nieman ander mag swc so mir geschiht·
svs bin ich an die blozen stat·
zwischen zwein stuͤlen gesessen·
an der selben stat hat si min vergessen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse